नोएडा फिल्म सिटी एक ऐतिहासिक संघर्ष का गवाह बना हुआ है. तीन महीने से सेलरी के बिना काम कर रहे महुआ न्यूज के कर्मियों ने कल शाम से बेमियादी हड़ताल कर रखा है और पूरे आफिस पर कब्जा कर लिया है. इनकी मांग है कि तीन महीने की बकाया सेलरी दो और दो महीने की एडवांस सेलरी. इसके बाद महुआ न्यूज बंद कर दो. प्रबंधन इन हड़ताली कर्मियों के बीच फूट डालने की पूरी कोशिश कर रहा है और इन्हें हतोत्साहित करने के लिए कई हथकंडे अपना रहा है. लेकिन सारे महुआ न्यूज कर्मी एकजुट हैं और आरपार की लड़ाई लड़ने का माद्दा अपने भीतर इकट्ठा किए हुए हैं.